Ulac aYref izdin lqed-is deg umaḍal ur nesâi ass aYelnaw, ass n usmekti di kra n tedyant d-iḍran deg umezruy ines. Ass n uYlan, ar kra d ass n zzux, d ass i deg ikker ugdud ad d-iḥud ayla-s neY tamurt-is. Ar kra nniḍen d ass i deg d-ḥellan kra n tmurt nniḍen, kra n wakal nniḍen. Xarttum myal yiwen issali kra uzemz d ass amuqran gar wussan. Ittuqim as azal d kra n tmeYra d lficta sya-u-sya.
AYref aqvayli macci di izmaz n wussan imeqranen i deg ixus. Deg umezruy nneY aYezfan llan-d aṭas n wussan sway-es ara izzux umdan. Wa necfa-as wa nettut. Maca tineggura yagi, deg umezruy atrar, ufrarent-ed tektiwin timaynutin iY d-erran asirem d yiseY. Tiktiwin agi ssawḍent aY ar usali n unavaḍ uâḍil aqvayli di 2010. D netta ihi, Yef uqerruy is mas Ferḥat At Sâid, id-isemlen ass n 14 di yunyu d ass n uYlan aqvayli. I usemekti, 14 di yunyu d assen assmi d-lla tikli n Iqvayliyen ar Llezzayer tamaneYt di 2001, di tefsut taverkant. D leârac n tmurt id-issawalen Yur-es dYa erran asen-d medden awal. Ugar n umelyun n yixef i iddan Yef Llezzayer xas ur d-wwin kra.
Ass n 14 di yunyu d ass n yiseY, d ass i Yef nedda Yef tmaneYt n tmurt iY iharsen, n tmurt i nYil d ayla nneY imiren. D ass ifkan anzi ar wussan n 1522 assmi ddan Iqvayliyen Yef Llezzayer ar idisan n Sidi Ḥmed Ulqaḍi. Si 1522 ar 1528 d nutni i iṭṭfen Llezzayer u rran Iṭarkiyen ar tekwatt xas qudren ten. Maca ass n 14 di yunyu 2001 d ass n tmerẓa n tugdi, d ass n tnekra d udwawi. D ass n uzday n lqed. D anect agi ak i Yef yuYal uzemz n 14 di yunyu d ass n uYlan aqvayli.
Aselway n unavaḍ uâḍil aqvayli mas Ferḥat At Sâid d uselway n umussu afraniman i teqvaylit mas Vâziz Ucebbii, ssawlen-d akken ass n 14 di yunyu id-iteddun ad ssalin Iqvayliyen, anda vYun llan anda vYun zedYen, anay aqvayli s igenni akken ad iṛefṛef i waḍu, ad ibbuḥri, ad t walin medden u teḥsun d aqvayli.
kab_Latn kab_Latn kab_Latn kab_Latn